Nazareth

Nazareth inggih punika kota sané pinih ageng ring Distrik Kalér saking Israél. Ring  populasinyané inggih punika . Kaloktah manadados "ibukota Arab Israél", Nazareth dados pusat budaya, politik, agama, ékonomi miwah komersial majeng ring warga Arab Israél. Kramané akéhan krama Arab, saking punika 69% Muslim miwah 31% Kristen. Kota puniki taler madué kawigunan agama sané ageng pisan, mawit saking genahnyané pinaka kota asal Yésus, tokoh utama Agama Kristen miwah nabi ring Islam miwah Iman Baháʼí.

Temuan sané katemuang ring Goa Qafzeh sane nampek nyihnayang wewidangan ring sawewengkon Nazareth punika kagenahang ring masa pralelintihan. Nazareth inggih punika désa Yahudi ring masa Romawi lan Bizantium, lan katlatarang ring Pasubayan Anyar pinaka umah masa anom Yésus. Kota puniki dados kota sané mabuat pisan salami Perang Salib risampuné Tancred ngwangun kota puniki pinaka ibu kota Kepangeranan Galilea. Kota puniki sayan rered ring sor pamréntahan Mamluk, miwah risampuné Ottoman ngaonang, krama Kristen kotané katundung, wantah mawali apisan Fakhr ad-Dīn II ngicénin ipun ijin mangda ngamargiang indiké punika. Ring abad ka-18, Zahir al-Umar nguah Nazareth dados kota sané ageng antuk ngalimbakang imigrasi ka kota punika. Kota puniki sayan nglimbak salami panguntat abad ka-19 miwah pangawit abad ka-20, rikala para jana Éropa nginvéstasiang jinah ring pawangunan gréja, biara, fasilitas pendidikan miwah kesehatan.

Ngawit saking panguntat masa kuna, Nazareth sampun dados pusat ziarah Kristen, antuk akéh kuil sané ngelingang peristiwa-peristiwa Alkitab. Gréja Pengumuman kaanggep pinaka silih sinunggil genah ibadah Kristen sane pinih ageng ring Kangin Tengah. Punika madaging Goa Kabar Sukacita, ring dija, manut tradisi Katolik, malékat Gabriél nyinahang raga ring Maria tur nguningayang mungguing ipun pacang mobot tur ngembasang Yesus. Manut kapercayaan Ortodoks Yunani, acara sané pateh kalaksanayang ring Gréja Ortodoks Yunani Pengumuman, sané taler kaloktah dados Gréja Santo Gabriél. Gréja-gréja sane mabuat lianan ring Nazareth minakadi Gréja Sinagoge, Gréja St. Yusup, Gréja Mensa Christi, miwah Basilika Yésus Yowana.

 Pustaka 

 Cutetan 

 Pranala jaba  
 The History of the Ancient Near East
 Nazareth City Website 
 Jewish Encyclopedia: Nazareth
 Easton's Bible Dictionary 1897: Nazareth
 W.R.F. Browning, Oxford Dictionary of the Bible: Nazareth
 Nazareth Village : A model village and vistors center.
 The Nazareth inscription. An edict of Caesar against graverobbing. TextExcavation. Ben C. Smith.


Kategori:Kota ring Israél
Kategori:Kota suci
Kategori:Yésus
Kategori:Yésus lan sejarah
Kategori:Genah ring Alkitab
Kategori:Kekristenan ring Israél